
Vedtatt av fylkesrådet 06.09.2016 (FR-sak 273/2016). Sist revidert ved FR-sak 225/2020

Formål
Formålet med innkjøpspolicyen er å tydeliggjøre at innkjøp er en strategisk viktig funksjon for fylkeskommunen, hvilke mål fylkeskommunen skal oppnå i sine innkjøp og hvordan innkjøpsfunksjonen skal organiseres for å realisere de strategiske målene.
Mål
Mål for innkjøpsfunksjonen
· Innkjøpsfunksjonen skal dekke fylkeskommunens behov for varer og tjenester
· Innkjøpsfunksjonen skal sørge for at det oppnås markedsbaserte priser
· Innkjøpsfunksjonen skal innrettes slik at prosessene blir så effektive som mulig
· Innkjøpsfunksjonen skal støtte opp under fylkeskommunens oppbygging og vedlikehold av egen innkjøpsfaglig kompetanse
· Der det er hensiktsmessig skal det legges til rette for nye og innovative løsninger
Samfunnsansvar
· Anskaffelser skal gjennomføres slik at de også kan gi optimale nærings og sysselsettingsmessige lokale/regionale ringvirkninger lokalt innenfor regelverket
· Innkjøpsfunksjonen skal bygge opp under fylkeskommunens omdømme
· Ved direkte tilbudsforespørsler skal alle kjente lokale leverandører i gjeldende bransje inviteres til å gi tilbud.
· [bookmark: _Hlk49754834]Nordland fylkeskommunes innkjøp skal bidra til universell utforming av fylkeskommunens virksomhet og tjenester, slik at de tar hensyn til hele livsløpet og mangfoldet i befolkningen og gir allmenne løsninger av god kvalitet.
· Fylkeskommunen skal gjennom sine anskaffelser bidra til at trafikksikkerhet ivaretas.

· Miljø
· Fylkeskommunens anskaffelser skal støtte opp om Stortingets og fylkeskommunens vedtatte klimamål. Miljø skal vektlegges i anskaffelser, enten som konkrete krav eller tildelingskriterier
· Særnorske miljøkrav til produksjon skal videreføres i fylkeskommunens anskaffelser
· Fylkeskommunen skal kreve at vesentlige leverandører har, eller senest ett år etter at kontrakt er signert oppnår, en tredjeparts miljøsertifisering (Miljøfyrtårn, ISO-14001, EMAS, eller liknende) 
· Arbeidsliv
· Menneskeverdet skal respekteres
· Opprettholde den norske samfunnsmodellen som er basert på et spleiselag, hvor betaling av skatter og avgifter er en grunnleggende forutsetning.
· Arbeidskraft skal ikke benyttes i strid med de norske prinsippene om et ryddig og respektfullt arbeidsliv
· Fylkeskommunen følger Utlendingsdirektoratets krav for hva som anses som fagkompetanse, som beskrevet i Utlendingsdirektoratets rundskriv nr 2014-18 pkt 3.2.1 
· Læreplasser
· Fylkeskommunen skal gjennom sine anskaffelser bidra til at det skapes læreplasser i Nordland.
· Det kreves at minimum 10 % av utførte timeverk innen bygge og anleggskontrakter utføres av lærlinger. 
Organisering
Innkjøpspolicyen gjelder for alle som anskaffer varer og tjenester for Nordland fylkeskommune.
Anvisningsansvarlig har ansvar for at regelverket for offentlige anskaffelser og fylkeskommunens bestemmelser for innkjøp følges.
Vedkommende fagleder (innkjøpslederen, som er leder for innkjøpstjenesten) har gjennomgående faglig lederansvar, jf. fylkesrådets delegasjonsreglement, og fastsetter overordnede rutiner for Nordland fylkeskommune innen anskaffelsesområdet.
Avdeling for Transport og Infrastruktur gjennomfører egne anskaffelser for områdene fylkesveg, eiendom og samferdsel.
Øvrige fylkeskommunale driftsenheter gjennomfører sine egne anskaffelser under kr 100 000, og kan foreta anskaffelser for inntil kr 500 000. Ved anskaffelser over kr 500 000 skal innkjøpstjenesten involveres.
Gjennomføring
For alle anskaffelser gjelder at det skal være konkurranse fra første krone.
For alle anskaffelser over kr 500 000 gjelder følgende:
· Det skal foretas en dokumentert vurdering av hvordan fylkeskommunens samfunnsansvar skal ivaretas i anskaffelsen.
· Miljøkvaliteter skal vektlegges. Særnorske produksjonskrav skal videreføres i anskaffelsens krav.
· Fylkeskommunen aksepterer ikke at leverandører eller underleverandører benytter arbeidskraft i strid med norske prinsipper og regelverk. Internasjonale konvensjoner skal respekteres og følges opp. Dette skal tydelig fremgå av fylkeskommunens kontrakter og kontraktseier skal ha rutiner for å følge dette opp.
· Bygge- og anleggsnæringens seriøsitetskrav skal legges til grunn. Eventuelle avvik fra disse kravene skal vurderes og dokumenteres under planleggingen av anskaffelsen, og godkjennes av etatssjefen.
· Der det er hensiktsmessig skal anskaffelsesprosessen legge til rette for innovative løsninger.

